62017TO0321(01)_INF
Rettens kendelse (Niende Udvidede Afdeling) af 20. december 2021 –Niemelä m.fl. mod ECB
(Sag T-321/17)
»Annullationssøgsmål – økonomisk og monetær politik – tilsyn med kreditinstitutter – specifikke tilsynsopgaver overdraget til ECB – afgørelse om inddragelse af et kreditinstituts tilladelse – erstatning af den anfægtede retsakt under sagen – bortfald af tvistens genstand – bortfald af søgsmålsinteresse – ufornødent at træffe afgørelse – erstatningssøgsmål – åbenbart afvisningsgrundlag«
1.
Annullationssøgsmål – fysiske eller juridiske personer – søgsmålsinteresse – søgsmål anlagt til prøvelse af en afgørelse truffet af Den Europæiske Centralbank (ECB) om inddragelse af et kreditinstituts tilladelse – afgørelse ophævet og erstattet af en afgørelse med samme indhold truffet i forbindelse med samme revisionsprocedure – søgsmålsinteresse ophørt – ufornødent at træffe afgørelse
(Art. 263, stk. 4, TEUF; Rettens procesreglement, art. 131)
(jf. præmis 29, 34, 35, 50-52 og 55)
2.
Retslig procedure – stævning – formkrav – fastlæggelse af søgsmålets genstand – kortfattet fremstilling af anbringenderne – manglende præcis angivelse i stævningen af hjemmelen for søgsmålet og af en argumentation, der redegør for de påberåbte anbringender – afvisning
(Statutten for Domstolen, art. 21, stk. 1, og art. 53, stk. 1; Rettens procesreglement, art. 76, litra d)]
(jf. præmis 56 og 60-64)
Angående
Dels et søgsmål anlagt i henhold til artikel 263 TEUF med påstand om annullation af Den Europæiske Centralbanks afgørelse ECB/SSM/2017 –213800JENPXTUY75VSO/1 WHD-2017-0003 af 23. marts 2017 om inddragelse af Nemea Bank plc’s tilladelse som kreditinstitut, dels et søgsmål anlagt i henhold til artikel 268 TEUF med påstand om erstatning for de tab, sagsøgerne angiveligt har lidt.
Konklusion
1)
Det er ufornødent at træffe afgørelse om annullationspåstanden.
2)
Erstatningspåstanden afvises som åbenbart ugrundet.
3)
Heikki Niemelä, Mika Lehto, Nemea plc, Nevestor SA, Nemea Bank plc og Den Europæiske Centralbank (ECB) bærer hver deres egne omkostninger i forbindelse med annullationspåstanden.
4)
Heikki Niemelä, Mika Lehto, Nemea, Nevestor og Nemea Bank bærer hver deres egne omkostninger og betaler ECB’s omkostninger i forbindelse med erstatningspåstanden
5)
Europa-Kommissionen bærer sine egne omkostninger.